stanford-oval/wikipedia huggingface dataset:
Rocco Siffredi
Valikoidut palkinnot

AVN Awards 2000: Paras seksikohtaus ulkomaisessa julkaisussa
AVN Awards 2003: Paras videoelokuva; Vuoden ulkomainen miesesiintyjä; Paras ohjaaja (video); Paras anaaliseksikohtaus (elokuva); Paras suuseksikohtaus (elokuva); Paras ryhmäseksikohtaus (elokuva); Paras ulkomaistuotannolla kuvattu seksikohtaus
Venus Awards 2003: Paras eurooppalainen näyttelijä
AVN Awards 2005: Paras ulkomaistuotannolla kuvattu seksikohtaus
AVN Awards 2006: Paras ohjaaja ulkomaisessa julkaisussa
AVN Awards 2007: Paras ryhmäseksikohtaus (video)
AVN Awards 2008: Paras ryhmäseksikohtaus (video); Paras ulkomaistuotannolla kuvattu seksikohtaus; Paras kolmen esiintyjän seksikohtaus
AVN Awards 2009: Vuoden ulkomainen miesesiintyjä
AVN Awards 2011: Vuoden ulkomainen miesesiintyjä
AVN Awards 2012: Vuoden ulkomainen miesesiintyjä
AVN Awards 2013: Paras ulkomaistuotannolla kuvattu seksikohtaus; Vuoden ulkomainen miesesiintyjä; Tyrmistyttävin seksikohtaus
AVN Awards 2014: Paras ulkomainen miesesiintyjä
AVN Awards 2015: Paras ulkomaistuotannolla kuvattu seksikohtaus; Vuoden ulkomainen miesesiintyjä
AVN Awards 2019: Paras anaaliseksikohtaus; Vuoden ulkomainen ohjaaja; Vuoden ulkomainen miesesiintyjä
Aiheesta muualla

Rocco Siffredin kotisivut
Rocco Siffredin englanninkieliset kotisivut
RoccoSiffredi - Official French Site
Rocco Siffredi Internet Movie Databasessa. (englanniksi)
Ripovuori

Maisema aukeaa Huittisten Ripovuoren laelta länteen vuonna 2008
Ripovuori on Huittisten Sammun kylässä sijaitseva kallio, joka kohoaa noin 34 metriä viereisen Kokemäenjoen pinnan yläpuolelle. Merenpinnasta sen korkeus on 77 metriä.
Ripovuoren huipulta avautuu näköala Kokemäenjokilaakson laajojen viljelysaukeiden kulttuurimaisemaan, joka levittäytyy sen ympärillä kaikkiin ilmansuuntiin. Ripovuoren länsipuolella sijaitsee Kokemäenjoen tekemän mutkan muodostama leveä Karhiniemen niemi. Kallion jyrkkä lounaisrinne on luonnonsuojelualuetta, jossa kasvaa merkittävää kulttuurivaikutteista ketokasvillisuutta.
Kokoontumispaikka

Ripovuori on ollut vuosisatojen ajan suosittu nuorison kokoontumispaikka ja kalliolle on aikoinaan keräännytty seuraamaan myös pääsiäisaamun auringonnousua. Kansanperinteen mukaan kirkas pääsiäisyö tiesi hyvää satovuotta. Nykyään Ripovuorella on pidetty vuosittain eri yhdistysten, Huittisten kaupungin sekä seurakunnan järjestämä uudenvuodenvastaanotto, johon liittyy muun muassa kokkotulien ja jätkänkynttilöiden polttoa. Tämä perinne on saanut alkunsa 1990-luvun jälkipuoliskolla, mutta on toistaiseksi tauolla.
Ripovuoren tanssilava

Ensimmäinen tanssilava Ripovuorella oli jo 1900-luvun alussa, mutta matkailukohteeksi sitä alettiin kehittämään vasta vuonna 1939. Vuotta myöhemmin aloitti toimintansa paikallisen aseveliyhdistyksen rakentama tanssilava, joka sodan jälkeen siirtyi sotainvalidien haltuun. Suositulla lavalla järjestettiin tansseja aina vuoteen 1998 saakka, jolloin se tuhoutui tulipalossa. Vuonna 1980 humppayhtye Kaisa & Kumppanit levytti Ripovuorelle oman nimikkokappaleen.
Esihistoria ja kansanperinne

Ripovuoren huipulla on ollut myös pronssikautisia hautaröykkiöitä eli hiidenkiukaita. Ne ovat kuitenkin tuhoutuneet ihmisen toiminnan johdosta 1900-luvun alkupuolella, eikä niitä ehditty milloinkaan tutkimaan. Viimeiset hiidenkiukaat hävisivät 1940-luvulla Ripovuoren tanssilavan rakentamisen yhteydessä. Ripovuoren läheisyydessä sijaitsee Räätikäsvuori, joka on yksi Satakunnan harvoista linnavuorista. Myös Ripovuorta ovat jotkut tutkijat pitäneet viikinkiaikaisen puolustusjärjestelmän osana.
Vanha kansanperinne liittää paikkaan useita erilaisia hiisi- ja jättiläistarinoita. Ne kertovat muun muassa hiisien asuttamasta luolasta sekä Ripovuoren jättiläisistä, jotka hajottivat Karhiniemessä sijainneen Huittisten ensimmäisen kirkon.
Leijonankita-laavu

Vuonna 2022 Ripovuorelle valmistui Leijonankita niminen laavu ja nuotiopaikka sen yhteyteen.
Aiheesta muualla

Ripovuori Maanmittauslaitoksen Karttapaikassa
Rusohuppuorneero

| Rusohuppuorneero |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Ruso-orneerot Clibanornis
Laji::  erythrocephalus
Kaksiosainen nimi
 Clibanornis erythrocephalus  (Chapman, 1919) 
Synonyymit
 Hylocryptus erythrocephalus 
Katso myös
   Rusohuppuorneero Wikispeciesissä  
Infobox OKVirheellinen NIMI-arvoIUCN-testi OK: 
Rusohuppuorneero (Clibanornis erythrocephalus) on orneeroiden heimoon kuuluva varpuslintu.
Levinneisyys

Rusohuppuorneeroa tavataan Ecuadorissa ja Perussa. Sen kannan arvioidaan olevan 3 500–15 000 yksilöä. Lajia uhkaa nopea metsien tuhoutuminen, ja se on luokiteltu silmälläpidettäväksi.
Rusokainalokäpinkäinen

| Rusokainalokäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Harmaakäpinkäiset Coracina
Laji::  boyeri
Kaksiosainen nimi
 Coracina boyeri  (Gray, 1846) 
Katso myös
   Rusokainalokäpinkäinen Wikispeciesissä   Rusokainalokäpinkäinen Commonsissa 
Infobox OKNimi-testi OKIUCN-testi OK: 
Rusokainalokäpinkäinen (Coracina boyeri) on käpinkäisten heimoon kuuluva varpuslintu.
Levinneisyys

Rusokainalokäpinkäistä tavataan Indonesiassa ja Papua-Uudessa-Guineassa. Lajin on raportoitu olevan yleinen alankoalueilla. Sen kannankehitys on vakaa, ja se on luokiteltu elinvoimaiseksi.
Whoopi Goldberg

| Whoopi Goldberg |
| --- | --- |
 Whoopi Goldberg vuonna 2006
Henkilötiedot
Koko nimi:  Caryn Elaine Johnson
Syntynyt: 13. marraskuuta 1955 (ikä 68) New York City, New York, Yhdysvallat
Ammatti:  näyttelijä, tuottaja, käsikirjoittaja
Puoliso:  Alvin Martin (vih. 1973; ero 1979) David Claessen (vih. 1986; ero 1988) Lyle Trachtenberg (vih. 1994; ero 1995)
Lapset:  1
Näyttelijä
Aktiivisena:  1982—
Palkinnot
 Parhaan naissivuosan Oscar 1990 Ghost - näkymätön rakkaus Parhaan naispääosan Golden Globe 1985 Häivähdys purppuraa Parhaan naissivuosan Golden Globe 1990 Ghost - näkymätön rakkaus Parhaan naissivuosan Bafta-palkinto 1990 Ghost - näkymätön rakkaus 
 Nimikirjoitus
Aiheesta muualla
IMDb 
Elonet
Whoopi Goldberg (oikealta nimeltään Caryn Elaine Johnson, s. 13. marraskuuta 1955 New York) on yhdysvaltalainen koomikko ja Oscar-palkittu näyttelijä.
Menestyttyään stand up -koomikkona San Franciscon alueella Goldberg loi yhdennaisen show’n nimeltä The Spook Show. Tämä herätti elokuva- ja teatteriohjaaja Mike Nicholsin huomion. Nichols tuotti Goldbergin yhdennaisen show’n Broadwaylle nimellä Whoopi Goldberg. Show koostui lopulta 156 esityksestä lokakuusta 1984 marraskuulle 1985. Goldbergin ohjelma sai Steven Spielbergin kiinnostuneeksi. Tämä etsi näyttelijöitä elokuvaansa Häivähdys purppuraa, josta Goldberg sai lopulta uransa ensimmäisen Oscar-ehdokkuuden parhaasta naispääosasta. Hän voitti samasta roolista Golden Globen parhaasta naispääosasta draamaelokuvassa.
Vuoden 1990 elokuvasta Ghost – näkymätön rakkaus Goldberg voitti Oscarin parhaasta naissivuosasta samoin kuin Golden Globenkin. Golberg palkittiin roolista myös BAFTA-palkinnolla. Tämän jälkeen hän vahvisti mainettaan komedianäyttelijänä esiintymällä muun muassa elokuvassa Nunnia ja konnia.
Televisiossa Goldberg on esiintynyt muun muassa Star Trek -sarjassa Star Trek – uusi sukupolvi (1988–1993), jossa hänen roolihahmonsa oli baarimestari Guinan. Goldberg on näytellyt myös tilannekomedioissa. Hänellä oli NBC:llä lyhytkestoinen oma sarjansakin nimeltä Goldberg. Vuodesta 2007 asti hän on ollut The View -keskusteluohjelman panelistina.
Goldberg on juontanut Oscar-gaalan neljästi: 1994, 1996, 1999 ja 2002. Hänellä on tähti Hollywood Walk of Famella.
Palkintoja > Oscarit

1990 Paras naissivuosa: Ghost – näkymätön rakkaus
Ehdokkaana:
1985 Paras naispääosa: Häivähdys purppuraa
Palkintoja > BAFTAt

1990 Paras naissivuosa: Ghost – näkymätön rakkaus
Palkintoja > Emmyt

Ehdokkaana:
2005 Paras esiintyminen varietee- tai musiikkiohjelmassa: Whoopi: Back to Broadway – The 20th Anniversary
1996 Paras esiintyminen varietee- tai musiikkiohjelmassa: 68. Oscar-gaala
1996 Paras esiintyminen varietee- tai musiikkiohjelmassa: Comic Relief VII
1994 Paras esiintyminen varietee- tai musiikkiohjelmassa: 66. Oscar-gaala
1991 Paras vieraileva naisnäyttelijä komediasarjassa: A Different World
1986 Paras vieraileva naisnäyttelijä draamasarjassa: Konnankoukkuja kahdelle
Palkintoja > Golden Globet

1990 Paras naissivuosa: Ghost – näkymätön rakkaus
1985 Paras naispääosa draamaelokuvassa: Häivähdys purppuraa
Ehdokkaana:
1993 Paras naispääosa komediaelokuvassa: Nunnia ja konnia
Filmografiaa

Häivähdys purppuraa (The Color Purple, 1985)
Jumpin’ Jack Flash (1986)
Ghost – näkymätön rakkaus (Ghost, 1990)
Saippuakuplia (Soapdish, 1991)
The Player – Pelimies (The Player, 1992)
Nunnia ja konnia (Sister Act, 1992)
Nunnia ja konnia 2 – Lisää säpinää (Sister Act 2: Back in the Habit, 1993)
Made in America (1993)
Leijonakuningas (The Lion King, 1994) (ääni)
Corrina – rakkauden laulu (Corrina, Corrina, 1994)
Boys on the Side – matka ystävyyteen (Boys on the Side, 1995)
Kultaiset aamut - siniset illat (Moonlight and valentino, 1995)
Menneisyyden aaveet (Ghosts of Mississippi, 1996)
Sovinnon hetket (In the Gloaming, 1997)
Vuosi nuoruudestani (Girl, Interrupted, 1999)
Syvä kuin meri (The Deep End of the Ocean, 1999)
Joulupukin jäljillä (Call me Claus, 2001)
Rottaralli (Rat Race, 2001)
Star Trek: Nemesis (Star Trek: Nemesis, 2002)
Tenage Mutant Ninja Turtles (Teenage Mutant Ninja Turtles, 2014)
9/11 (9/11, 2017)
Aiheesta muualla

Whoopi Goldberg Internet Movie Databasessa. (englanniksi)
Rusokissankäpälä

| Rusokissankäpälä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Kissankäpälät Antennaria
Laji::  rosea
Kaksiosainen nimi
 Antennaria rosea  Greene 
Katso myös
   Rusokissankäpälä Wikispeciesissä   Rusokissankäpälä Commonsissa 
Infobox OKVirheellinen NIMI-arvo: 
Rusokissankäpälä (Antennaria rosea) on asterikasvien (Asteraceae) heimoon, kissankäpälien (Antennaria) sukuun kuuluva kasvilaji, joka voidaan jakaa neljään alalajiin. Rusokissankäpälä on kuitenkin taksonomisesti hankala ja kompleksinen laji.
Rusokissankäpälä kasvaa 4–30 cm korkeaksi ja muodostaa 1–7 cm pitkiä rönsyjä. Varren tyvellä sijaitsevat lehdet ovat yksisuonisia, 0,8–4 cm pitkiä, 0,2–1 cm leveitä ja karvaisia. Varsilehdet ovat 0,6–3,6 cm pitkiä ja tasasoukkia. Kukintona on 3–20 mykerön muodostama mykeröstö. Rusokissankäpälä ei kuitenkaan yleensä muodosta hedekukkia sisältäviä yksilöitä.
Rusokissankäpälä kasvaa laajalti Pohjois-Amerikassa erilaisilla kasvupaikoilla merenpinnan tasosta vuoristoihin ja se on kaikkein tavallisin kissankäpälälaji Pohjois-Amerikassa.
Aiheesta muualla

Laji.fi: Rusokissankäpälä (Antennaria rosea)
Integrated Taxonomic Information System (ITIS): Antennaria rosea (englanniksi)
Global Biodiversity Information Facility (GBIF): Antennaria rosea (englanniksi)
Rosario Flores

| Rosario Flores |
| --- | --- |

Henkilötiedot
Koko nimi:  Rosario González Flores
Syntynyt: 4. marraskuuta 1963 (ikä 60) Madrid
Ammatti:  laulaja-lauluntekijä, näyttelijä
Lapset:  2
Muusikko
Taiteilijanimi:  Rosario
Tyylilajit:  pop, rock, flamenco, rumba
Levy-yhtiöt:  Ariola Records
Palkinnot
 Latin Grammy 2002 ja 2004 
Aiheesta muualla
www.rosarioflores.info
  [ Muokkaa Wikidatassa ] [ ohje ]  
Rosario Flores (s. 4. marraskuuta 1963 Madrid) on espanjalainen näyttelijä ja laulaja.
Flores julkaisi kappaleen ”¿Que querrá decir esto?” nimellä Rosario Ríos vuonna 1976 ja näytteli elokuvassa Al fin solos, pero vuonna 1977. Albumi Vuela de noche ilmestyi vuonna 1984. Albumi De ley (1992), jonka kappaleet kirjoitti Floresin veli Antonio Flores, oli hänen läpimurtonsa.
Muchas flores (2001) oli kansainvälinen menestys ja sijoittui hyvin listoilla. Albumi palkittiin Latin Grammy -palkinnolla parhaasta naispuolisesta pop-albumista vuonna 2002. Hän voitti palkinnon uudelleen vuonna 2004 albumin jatko-osalla De mil colores (2003). Contigo me voy oli Latin Grammy -ehdokkaana vuonna 2006. Parte de mí (2008) myi Espanjassa platinaa.
Flores sävelsi ja sanoitti albumin Raskatriski kaikki kappaleet. Albumi sai hyvät arvostelut.
Rosario Flores on ollut La Voz -televisio-ohjelman tähtivalmentaja Espanjassa 2012–2013 ja La Voz Kids -ohjelman tähtivalmentaja 2014–2019.
Flores oli yksi pääosan esittäjistä Pedro Almodóvarin elokuvassa Puhu hänelle.
Floresin isä on kitaristi Antonio González (”El Pescaílla”), äiti laulaja Lola Flores, veli muusikko Antonio Flores ja sisar laulaja Lolita Flores.
Diskografia

Vuela de noche (1984)
De ley (1992)
Siento (1995)
Mucho por vivir (1996)
Jugar a la locura (1999)
Muchas flores (2001)
De mil colores (2004)
Contigo me voy (2006)
Parte de mí (2008)
Cuéntame (2009; Cuéntame cómo pasó -televisiosarjan 11. tuotantokauden soundtrack)
Raskatriski (2011)
Rosario (2013)
Gloria a ti (2016)
Noche de gloria en el Teatro Real (2017)
Filmografia (valikoima)

El taxi de los conflictos (1969)
Al fin solos, pero... (1976)
Colegas (1982)
Calé (1986)
Diario de invierno (1988)
Puhu hänelle (2002)
El jardín de las hespérides (2005)
Käännös suomeksi
Renée Sintenis

| Mitalit | Mitalit | Mitalit |  |
| --- | --- | --- | --- |
|  Renée Sintenis vuonna 1930. |  Renée Sintenis vuonna 1930. |  Renée Sintenis vuonna 1930. |  |
Maa:   Saksa
|  Olympialaiset  |  Olympialaiset  |  Olympialaiset  |  |
|  Pronssia | Amsterdam 1928 | Patsaat |  |
Renée Sintenis (syntymänimeltään Renate Alice Sintenis; 20. maaliskuuta 1888 Glatz – 22. huhtikuuta 1965 Berliini) oli saksalainen kuvanveistäjä.
Vuonna 1917 Sintenis avioitui saksalaisen taidemaalarin ja kirjailijan Emil Rudolf Weissin kanssa.
Sintenis menestyi vuoden 1928 Amsterdamin olympialaisissa, joissa hänet palkittiin pronssimitalilla patsaissa teoksellaan "Footballeur" (suom. Jalkapalloilija). Olympiateoksensa lisäksi Sintenis on veistänyt moottoritien välialueella olevan Berliinin karhu -veistoksen (1932), jonka jäljennös on Berliinin elokuvajuhlilla jaettava Kultainen karhu -palkintopatsas.
Kokoelmat

The Museum of Modern Art
National Gallery of Art
Los Angeles County Museum of Art
Valikoituja teoksia

Dafne
Varsa laitumella
Berliinin karhu
Aiheesta muualla

Kuvia tai muita tiedostoja aiheesta Renée Sintenis Wikimedia Commonsissa
Richard Hol

Richard Hol vuonna 1895.
Richard Hol (1825–1904) oli alankomaalainen säveltäjä ja musiikkikirjailija. Hän toimi vuodesta 1856 Amsterdamissa kuoronjohtajana ja sen jälkeen Utrechtissa urkurina, kapellimestarina ja musiikkiopiston johtajana.
Hol oli vuodesta 1878 Ranskan akatemian jäsen. Hänen sävellystuotantoonsa kuuluu neljä sinfoniaa, yksi oratorio, yksi ooppera ja useita lauluja.
Aiheesta muualla

Kuvia tai muita tiedostoja aiheesta Richard Hol Wikimedia Commonsissa
Renée O’Connor

| Renée O’Connor |
| --- | --- |

Henkilötiedot
Koko nimi:  Evelyn Renée O’Connor
Syntynyt: 15. helmikuuta 1971 (ikä 53)  Katy, Texas
Näyttelijä
Aktiivisena:  1989–
Merkittävät roolit:  Gabrielle (Xena)
Aiheesta muualla
www.reneeoconnor.net
IMDb 
Elonet
Renée O’Connor (s. 15. helmikuuta 1971) on yhdysvaltalainen näyttelijä, tuottaja ja ohjaaja. Hänet tunnetaan parhaiten Gabriellen roolista televisiosarjassa Xena: soturiprinsessa.
Ura

O’Connor aloitti näyttelijän uransa 16-vuotiaana esiintymällä mainoksissa. Hänen ensimmäinen televisioroolinsa oli sarjassa Teen Angel. Vuosina 1995–2001 O’Connor näytteli suositussa televisiosarjassa Xena: soturiprinsessa Xenan apuria Gabriellea. Xenan jälkeen O'Connor perusti oman elokuvatuotantoyhtiön ROC Picturesin, joka on julkaissut yhden elokuvan – Diamonds and Guns – jota O’Connor oli myös ohjaamassa. Lisäksi O’Connor on ohjannut kaksi Xena-jaksoa (Deja Vu All Over Again ja Dangerous Prey).
Yksityiselämä

Xenan kuvausten aikana 1995-2001 O’Connor asui Aucklandissa Uudessa-Seelannissa ja meni naimisiin uusiseelantilaisen ravintoloitsijan Steve Muirin kanssa lokakuussa 2000. Heille syntyi syyskuussa 2001 poika Miles William Muir. Pari erosi vuonna 2005. Nykyisin O’Connor seurustelee näyttelijä Jed Suran kanssa. Heillä on yhteinen tytär, maaliskuussa 2006 syntynyt Iris Sura O’Connor.
Aiheesta muualla

Renée O'Connor Internet Movie Databasessa. (englanniksi)
Ronnie Lane

Ronnie Lane
Ronnie Lane (1. huhtikuuta 1946 – 4. kesäkuuta 1997) oli englantilainen lauluntekijä ja basisti.
Lane perusti Steve Marriottin kanssa Small Faces -yhtyeen vuonna 1965. Marriotin lähdettyä vuoden 1969 aattona muuttui Small Faces lisäjäsenten myötä The Facesiksi. Ronnie Lane jätti yhtyeen 1973 ja perusti Ronnie Lane's Slim Chancen ja teki soololevyjä. Vuonna 1977 hän teki Pete Townshendin kanssa yhteislevyn Rough Mix.
Lane sairasti pitkään MS-tautia.
Rotax 912

Rotax 912S moottori.
Rotax 912 on itävaltalaisen Rotaxin valmistama lentokonemoottori. Moottori on tyypiltään vapaastihengittävä, ilma- ja vesijäähdytteinen 4-sylinterinen mäntämoottori. Sitä käytetään erityisesti ultrakeveissä lentokoneissa.
Moottorista on neljä versiota:
912A - EU:n Joint Aviation Authoritiesin hyväksymä, teho  80 hv
912F - Yhdysvaltain FAA:n hyväksymä, 80 hv
912S - FAA:n hyväksymä, 100 hv
912UL - sertifiomaton 80 hv
912ULS - sertifioimaton, 100 hv
Ensimmäiset Rotax 912:t olivat 80 hevosvoimaisia. Ensimmäisenä 912A tuli käyttöön Diamond Aircraftin Diamond DA20 A1 Katana-koneeseen.
Moottorin melutaso on huomattavasti alempi kuin aiempien lentomoottoreiden.
Tekniset tiedot (912 UL)

Männän halkaisija: 79,5 mm
Iskunpituus: 61 mm
Tilavuus: 1211 cm³
Puristussuhde: 9:1
Pituus: 561 mm
Leveys: 576 mm
Massa: 60 kg
Polttoaine: 90 oktaaninen bensiini
Teho: 59,6 kW, kun kierrosluku on 5800 rpm
Aiheesta muualla

Yhtiön sivusto (Arkistoitu – Internet Archive)
FAA:n sertifikaatti E00051EN (Arkistoitu – Internet Archive)
Bokserimoottorit -  Rotax (Arkistoitu – Internet Archive)
Ruusu ja miekka

Ruusu ja miekka (ransk. La Rose et le Glaive) on Albert Uderzon vuonna 1990 käsikirjoittama ja piirtämä[lähde? ] Asterix seikkailee -sarjan  29. albumi. Se ilmestyi vuonna 1991 sekä Ranskassa että Suomessa.
Tarinassa gallialaisten kylään saapuu uusi naisopettaja, joka panee Asterixin elämän mullin mallin.
Räisälä (täsmennyssivu)

Räisälä voi tarkoittaa seuraavia paikkoja:
Räisälä, entinen Suomen kunta Karjalankannaksella
Räisälä eli Melnikovo, nykyinen Venäjän kunta ja taajama Käkisalmen piirissä
Räisälä, Siilinjärven asutusalue
Räisälä, Kemijärven kylä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Räisälä”, voi hakea sivunnimihaulla, laajalla sivunnimihaulla tai tekstihaulla.
Ruusu (heraldiikka)

Heraldinen ruusu
Heraldinen ruusu pääkivenä sakristin holvissa Landshutissa
Heraldinen ruusu on heraldiikassa esiintyvä yleensä viisilehtinen ruusukuvio. Ruusu on tunnettu Tudor-suvun tunnuksena. Se esiintyy myös muun muassa Lippen ruhtinashuoneen vaakunassa, Southamptonin vaakunassa ja Martti Lutherin sinetissä. Suomen vaakunassa on yhdeksän hopeista ruusua.
Majurin kauluslaatta
Heraldinen ruusu on myös suomalaisen upseerin arvomerkki. Pieniä heraldisia ruusuja käyttävät maavoimissa vänrikit, luutnantit ja yliluutnantit sekä kapteenit. Suuremmat heraldiset ruusut puolestaan kuuluvat esiupseerien arvomerkkeihin: majureille, everstiluutnanteille ja eversteille. Prikaatikenraalien, kenraalimajureiden, kenraaliluutnanttien ja kenraalien tunnus on puolestaan leijona.
Heraldista ruusua kutsutaan joskus suomalaisissa arvomerkeissä virheellisesti ”ruusukkeeksi”. Oikea arvomerkin termi yli- ja esiupseereilla on heraldinen ruusu. (Sotilas- ja virkapukuohjesääntö 325 §, 2000, s. 67)
Arvomerkkinä käytettävän nykyisenkaltaisen heraldisen ruusun suunnitteli alun perin Akseli Gallen-Kallela heinäkuussa 1918 vahvistettua sotilaspukua varten.
Heraldinen ruusu on myös Suomen vapaudenristin ritarikunnan ristien sekä Suomen Valkoisen ruusun ritarikunnan kaikkien merkkien keskuskuviona.
Heraldinen ruusu. Lähde: A. Fox-Davies: A Complete Guide to Heraldry 1993, 269 ( 1. painos 1929)
Rosario Dawson

| Rosario Dawson |
| --- | --- |
 Rosario Dawson vuonna 2022.
Henkilötiedot
Koko nimi:  Rosario Isabel Dawson
Syntynyt: 9. toukokuuta 1979 (ikä 45)  New York, New York
Ammatti:  näyttelijä, elokuvatuottaja
Näyttelijä
Aktiivisena:  1995–
Merkittävät roolit:  Sin City Grindhouse: Death Proof Eagle Eye Seitsemän elämää
Palkinnot
 Satellite Awards (2005) 
Aiheesta muualla
Viralliset kotisivut
IMDb 
Elonet
Rosario Isabel Dawson (s. 9. toukokuuta 1979 New York City, New York, Yhdysvallat) on yhdysvaltalainen näyttelijä ja tuottaja. Hän debytoi näyttelijänä 17-vuotiaana elokuvassa Kids, joka nosti hänet tähdeksi. Sittemmin hän on tehnyt isoja rooleja elokuvissa kuten MIB II, Sin City ja Eagle Eye.